CELEX: 62019TN0183
Language: el
Date: 2019-03-29 00:00:00
Title: Υπόθεση T-183/19: Προσφυγή της 29ης Μαρτίου 2019 — Jalkh κατά Κοινοβουλίου

27.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/36
            
         
      Προσφυγή της 29ης Μαρτίου 2019 — Jalkh κατά Κοινοβουλίου
      (Υπόθεση T-183/19)
      (2019/C 182/40)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Jean-François Jalkh (Gretz-Armainvilliers, Γαλλία) (εκπρόσωπος: F. Wagner, δικηγόρος)
      
         Καθού: Ευρωπαϊκό Κοινοβούλιο
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Ευρωπαϊκού Κοινοβουλίου, της 31ης Ιανουαρίου 2019, σχετικά με τροποποιήσεις του Κανονισμού του Ευρωπαϊκού Κοινοβουλίου·
               
            
                  —
               
               
                  να καταδικάσει το Ευρωπαϊκό Κοινοβούλιο στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει πέντε λόγους.
      
                  1.
               
               
                  Με τον πρώτο λόγο προβάλλεται παράβαση του Χάρτη των Θεμελιωδών Δικαιωμάτων της Ευρωπαϊκής Ένωσης, καθόσον η επίμαχη τροποποίηση εισάγει δυσμενή διάκριση λόγω γλώσσας, η οποία δεν τηρεί τη γλωσσική πολυμορφία και αναγκάζει τον Γάλλο βουλευτή του Ευρωπαϊκού Κοινοβουλίου να μη χρησιμοποιεί τη μητρική του γλώσσα.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 14 της Σύμβασης για την προάσπιση των δικαιωμάτων του ανθρώπου και των θεμελιωδών ελευθεριών, καθόσον ο νέος εσωτερικός κανονισμός του Κοινοβουλίου εισάγει δυσμενή διάκριση εις βάρος του προσφεύγοντος που είναι γαλλόφωνος.
               
            
                  3.
               
               
                  Με τον τρίτο λόγο προβάλλεται παράβαση της Συνθήκης της Ευρωπαϊκής Ένωσης. Ο προσφεύγων υποστηρίζει συναφώς ότι, εισάγοντας δυσμενή διάκριση εις βάρος της γαλλικής γλώσσας, ο νέος εσωτερικός κανονισμός του Κοινοβουλίου θίγει την πολιτισμική και γλωσσική πολυμορφία του εν λόγω θεσμικού οργάνου.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 18 της Συνθήκης για τη λειτουργία της Ευρωπαϊκής Ένωσης, το οποίο εγγυάται την τήρηση της πολυγλωσσίας και, επομένως, τη χρήση της γαλλικής γλώσσας.
               
            
                  5.
               
               
                  Με τον πέμπτο λόγο προβάλλεται παράβαση του κανονισμού αριθ. 1 του Συμβουλίου, της 15ης Απριλίου 1958, περί καθορισμού του γλωσσικού καθεστώτος της Ευρωπαϊκής Οικονομικής Κοινότητας (EE L ειδ. έκδ. 01/001, σ. 14).